Document ID: /roh_data/filtered/fineweb-2-filterrobots_roh.jsonl.gz/3541

Duas emnas suenter ch'ina lavina è ida giu sur Zermatt han gruppas da salvament chattà en la naiv la bara d'in um. Quel era ils 24 da mars sin ina senda da spassegiar, cura ch'el è vegnì surprendì da la lavina. Quai communitgescha la Polizia chantunala dal Vallais.
En ina emprima tschertga n'avev'ins betg chattà u localisà il sepulì e cunquai ch'i n'aveva dà nagina annunzia da spariziun, avevan ins betg tschertgà vinavant. In'emna pli tard è arrivada in'annunzia da spariziun. Sin quai han las forzas d'intervenziun cuntinuà cun la tschertga. Suenter plir dis han els chattà il venderdi vers mezdi la bara da l'um sparì – sut in cuverta da naiv d'in mez meter. La Procura publica dal chantun Vallais intercurescha il cas.
RR novitads 09:00